b'\n_START_ARTICLE_\nOperasjon Unified Protector\n_START_PARAGRAPH_\nOperasjon Unified Protector var en NATO-ledet milit\xc3\xa6roperasjon best\xc3\xa5ende av luft- og fl\xc3\xa5testyrker rettet mot Libya for \xc3\xa5 h\xc3\xa5ndheve flyforbudssonen over Libya og beskytte sivile i borgerkrigen i landet. Operasjonen startet 23. mars 2011 og opph\xc3\xb8rte 31. oktober 2011. Den etterfulgte Operasjon Odyssey Dawn. NATO ans\xc3\xa5 operasjonen som basert p\xc3\xa5 FNs sikkerhetsr\xc3\xa5ds resolusjon 1973._NEWLINE_18 land bidro til operasjonen. I tillegg til NATO-landene Belgia, Bulgaria, Canada, Danmark, Frankrike, Hellas, Italia, Nederland, Norge, Romania, Spania, Storbritannia, Tyrkia og USA, var ogs\xc3\xa5 De forente arabiske emirater, Jordan, Qatar og Sverige, med i Operasjon Unified Protector.\n_START_SECTION_\nNorges deltagelse\n_START_PARAGRAPH_\nDen norske deltagelsen i luftkrigsoperasjonene over Libya ble vedtatt i ekstraordin\xc3\xa6rt statsr\xc3\xa5d 23. mars 2011 i form av \xc2\xabFullmakt til deltakelse med norske milit\xc3\xa6re bidrag i operasjoner til gjennomf\xc3\xb8ring av FNs sikkerhetsr\xc3\xa5dsresolusjon 1973 (2011).\xc2\xbb Norge bidro med seks F-16-kampfly til operasjonen. Luftforsvarets Hercules transportfly ble ogs\xc3\xa5 benyttet. Kampflyene var stasjonert p\xc3\xa5 So\xc3\xbadabasen p\xc3\xa5 Kreta. I tillegg kom liaisonoffiserer i Izmir i Tyrkia og Poggio Renatico i Italia. De norske kampflyene deltok fra 21. mars til 1. august 2011. F\xc3\xb8rste tokt over Libya ble fl\xc3\xb8yet 24. mars 2011. Innsatsen var de f\xc3\xb8rste dagene, fra 21. til 30. mars, en del av Operasjon Odyssey Dawn. I gjennomsnitt var det norske bidraget p\xc3\xa5 130 mann. De norske kampflyene fl\xc3\xb8y fra 21. mars til 1. august 2011 \xe2\x80\x8b583 tokt og slapp \xe2\x80\x8b569 bomber.'